armvectores/hy_wikipedia_2023 huggingface dataset:
Չուլպան (գյուղ, Սալավատսկի շրջան)

Անվան այլ կիրառումների համար տե՛ս՝ ՉուլպանՉուլպան (ռուս.՝ Чулпан, բաշկիրերեն՝ Сулпан), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 399 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շախմատային օլիմպիադա 1962

Շախմատային օլիմպիադա 1962, 15-րդ օլիմպիադան տեղի է ունեցել Վառնայում, սեպտեմբերի 15 մինչև հոկտեմբերի 10, 1962 թվականին, որտեղ մասնակցել են 37 երկիր։ Առաջին անգամ շախմատային եզրափակիչների պատմության մեջ С խմբում ընդգրկվեց Բուլղարիայի երկու հավաքական. կազմակերպիչ երկիրը մրցաշարում ներկայացնում է երկու հավաքական։


== Կիսաեզրափակիչ ==
Առաջին խումբԵրկրորդ խումբԵրրորդ խումբՉորրորդ խումբ


== Եզրափակիչ «A» ==


== Եզրափակիչ «B» ==


== Եզրափակիչ «C» ==


== Գրականություն ==
Шахматный словарь / гл. ред. Л. Я. Абрамов; сост. Г. М. Гейлер. — М.։ Физкультура и спорт, 1964. — С. 153. — 120 000 экз.
Шахматные олимпиады / Ю. Авербах, Б. Туров. Москва ։ Физкультура и спорт, 1974.
Шахматы ։ энциклопедический словарь / гл. ред. А. Е. Карпов. — М.։ Советская энциклопедия, 1990. — С. 280, 569. — 624 с. — 100 000 экз. — ISBN 5-85270-005-3.
Всемирные шахматные Олимпиады. 1927—2006 / Ханамирян Г. Ереван։ 2006


== Արտաքին հղումներ ==
15 շախմատային օլիմպիադա на сайте OlimpBase.org (անգլ.)
Պատմություն (часть пятая) (գերմ.)
Վանավարա

Վանավարա (ռուս.՝ Ванавара), գյուղ Ռուսաստանի Կրասնոյարսկի երկրամասի Էվենկիյսկի շրջանի կազմում։
Բնակչությունը 2010 թվականին գրանցված տվյալներով կազմում էր 3402 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեսսերգենովկա (Նեկլինովսկի շրջան)

Բեսսերգենովկա (ռուս.՝ Бессергеновка ), գյուղ Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Վարենովսկի գյուղական համայնքի կազմի մեջ։
Չորմուկ

Չորմուկ, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 26 կմ հյուսիս-արևմուտք, Եփրատ գետի աջակողմյան վտակներից մեկի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (149001-149100)

Աստերոիդների ցանկ (148901-149000)  • Աստերոիդների ցանկ  • Աստերոիդների ցանկ (149101-149200)
 Աստերոիդների ցանկ (148901-149000)  • Աստերոիդների ցանկ  • Աստերոիդների ցանկ (149101-149200)
Յուլա (Պինեգայի վտակ)

Յուլա (Պինեգայի վտակ), գետ Ռուսաստանում, Վինոգրադովսկի (Արխանգելսկի մարզ) և Պինեժսկի շրջանում, Արխանգելսկի մարզում։ Պինեգա գետի ձախ վտակը։


== Նկարագրություն ==
Գետի երկարությունը 314 կմ, տարածքը 5290 կմ²։ Գետը սառչում է նոյեմբերին և սառույցի մնացորդներից ազատվում ապրիլի վերջին։ Մայիսից մինչև հունիս ջրի մակարդակը այնքան է բարձրանում, որ դուրս է գալիս ափերից։ Սնուցվում է ձյունից և անձրևից։ Գետաբերանում ջրի միջին ծավալն է 46 մ³/վ։


== Վտակներ ==
Շիվրեյ, Սյոմրաս, Ուրա (Յուլայի վտակ), Յոնտալա (Յուլայի վտակ), Ներքին Շուշկա, Վերին Ռամբա, Վերին Շուշկա, Կուստյուգա, Տոշիցա, Ներքին Տասլուսա, Կալեվա, Օշալա, Վիսլուսա, Մուդրեյ, Կիռաս, Վերին Նեմա, Սազան, Յավրոնգա, Վերին Լուդենկա, Կաբակ, Լուդենկա, Յուրաս, Յակուշեվ, Ամառային Լասսոխա, Մեդվեդոկ, Գուբանիխա, Գրեմիլկա, Մեծ Մեդվեդոկ, Տուելա, Դվյոնիկ, Պապլիսկի, Պիխտեմսկի, Կրովա, Պաչիխա, Մեծ Լեբեդոկ, Չենովա, Մագունիխա, Մեծ Պատյա, Չուրիլո, Ռուկոլի, Պանորվեց, Վրսպելո, Տիգուն։


=== Քարտեզներ ===
Տեղագրական քարտեզ P-38-017-A,B Archived 2016-03-04 at the Wayback Machine.
Տեղագրական քարտեզ P-38-017-C,D Archived 2016-03-05 at the Wayback Machine.
Չլսող տղաները

«Չար տղաները» (չինարեն՝ 扭計雜牌軍), 1986 թվականին նկարահանված մարտաֆիլմ, կատակերգություն չորս ընկերների արկածների մասին, որոնք դուրս են եկել բանտից։


== Սյուժե ==
Չորս ավազակ ընկերներ նստած են բանտում, բայց երազում են, թե ինչպես են դուրս գալիս բանտից և իրար մեջ բաժանում վերջին «գործից» մնացած ադամանդները։ Հանգամանքների բերումով նրանցից մեկին՝ Շենին (Մարս), բոլորից շուտ բաց են թողնում, բայց պատկերացրեք տղայի զարմանքը, երբ հասնելով այնտեղ, որտեղ ադամանդներն էին թաքցրել, ոչինչ չի գտնում, բացի քարերի կույտից։ Եվ խնդիրն այն չէր, որ պետք է հրաժարվեր միլիոնների երազանքից․ նրա մյուս ընկերները կարծում էին, որ նա յուրացրել է գումարը և չի ցանկանում կիսել ոչ ոքի հետ։


== Դերերում ==
Կարա Հուի- Չուան, Շեյնայի զարմուհին
Կարինա Լայ- Ոստիկանության կապիտան Բոնի
Մարս- Շեյն
Կլարենս Ֆորդ- Ա Լյան
Բիլլի Լայ- Հետախույզ
Ֆիլիպ Կո- Հու
Լո Մեն- Հո Չիան
Տայ Պո- Պյաո
Պոլ Չան- Պարոն Չան
Չարլի Չո- Միսթր Չանի օգնականը
Սթենլի Ֆուն- Քեռի Բոնի
Ջեքի Չան- Բանտարկյալ (կամեո)


== Ծանոթագրություններ ==
Բուդուր (լեռ)

Բուդուր, լեռ Ադրբեջանի Ղազախի շրջանում։


== Ծանոթագրություններ ==
Անահիտ (հանդես)

Անվան այլ կիրառումների համար տե՛ս՝ Անահիտ (այլ կիրառումներ)«Անահիտ»,  գրական-գեղարվեստական հանդես։ Հրատարակվել է Փարիզում, 1898-1911 թթ. և 1929-1949 թթ.-ին (ընդմիջումներով)։
Խմբագիր՝ Արշակ Չոպանյան։
Լայնորեն լուսաբանել է հայկական հարցը, հայ ժողովրդի ազգային-ազատագրական շարժումը։ 1-ին փուլում «Անահիտ»-ում հրապարակվել են քաղաքական իրադարձությունները վերլուծող, ինչպես նաև հայ ժողովրդի ազգային ինքնագիտակցության բարձրացմանն ու համախմբմանը նպաստող հոդվածներ։ Քննարկել է հայ ազատագրական շարժման անցած ճանապարհը, նրա թույլ տված սխալներն ու թերությունները։ Սան Ստեֆանոյի պայմանագրից (1878) հետո ընկած ժամանակաշրջանի հիմնական սխալները կապել է ագատագրական շարժման ղեկավարների քաղաքական կողմնորոշման հետ և վճռականորեն հանդես է եկել եվրոպական կողմնորոշման դեմ։ Գտնելով, որ անջատ գործողությունների մարտավարությունը կհանգեցնի պարտության, «Անահիտ»-ը ժողովրդին կոչ է արել լրջորեն պատրաստվել ապստամբության, ընտրել հարմար պահը՝ միայն այդ դեպքում հուսալով դրական արդյունք։


== Ծանոթագրություններ ==
Ռուդիանո

Ռուդիանո  (իտալերեն՝ Rudiano), կոմունա Իտալիայի Լոմբարդիա մարզի Բրեշիա գավառում։ Բնակչության թիվը կազմում է 4601 մարդ։ Բնակչության խտությունը կազմում է 511 մարդ/կմ²։ Զբաղեցնում է՝ 9կմ² տարածք։ Փոստային ինդեքս՝ 25030։ Հեռախոսի կոդ՝ 030։


== Արտաքին հղումներ ==
http://www.comune.rudiano.bs.it/or4/or?uid=comunedirudiano_gs.client.index Archived 2005-12-15 at the Wayback Machine.


== Ծանոթագրություններ ==
Սորմանո

Սորմանո (իտալերեն՝ Sormano), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 633 մարդ, խտությունը՝ 58 մարդ/կմ²։ Զբաղեցնում է 11 կմ² տարածք։ Փոստային ինդեքս՝ 22030։ Հեռախոսային կոդ՝ 031։
Սորմանոն սահմանակից է հետևյալ մունիցիպալիտետներին՝ Ասո, Բարնի, Բելաջիո, Կալիո, Լասնիգո, Մագրելիո, Նեսո, Զելբիո։
Սորմանոն ամենադժվար բլուրներից մեկն է, որն օգտագործվել է ճանապարհային հեծանվավազքում։ Այն կապված է Ջիրո դի Լոմբարդիայի հետ։
Սուրբ Ս. Ամբրոջիոն համարվում է բնակավայրի հովանավորը։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մարմետ (այլ կիրառումներ)

Մարմետ, կարող է վերաբերել՝

Մարմետ - գյուղ Արևմտյան Հայաստանում, Վանի վիլայեթի Թիմարի գավառում
Մարմետ - գյուղ Արևմտյան Հայաստանում, Վանի վիլայեթի Վանի գավառում
Ինդոնեզացիներ

Ինդոնեզացիներ, Ինդոնեզիայի Հանրապետության բնակիչների ինքնանվանումը։
Երկրի բնակչության 96%-ը մալայապոլինեզական ընտանիքի ինդոնեզական տարբեր լեզուներով խոսող ինդոնեզացիներ են, պատկանում են հարավ-մոնղոլական փոքր ռասային։ Լայն առումով ինդոնեզացիներ են համարվում հանրապետության բոլոր բնակիչները (պապուասներ, չինացիներ)։ Լեզվաբանները և ազգագրագետները երբեմն ինդոնեզացիներ են անվանում նաև ինդոնեզական ճյուղի լեզուներով խոսող, բայց ինդոնեզիայից դուրս բնակվող բոլոր ժողովուրդներին։ 
Ինդոնեզիայի քաղաքացի ինդոնեզացիների թիվը 270 միլիոն է (2020 թվականին)։ Ինդոնեզացիներն ունեն 1000-ից ավելի լեզուներ և բարբառներ։ Հանրապետության հիմնական բնակչությունը կազմված է 13 խոշոր ժողովուրդներից (յուրաքանչյուրը՝ ավելի քան 1 միլիոն)։ Ինդոնեզացիների մոտ 87%-ը դավանում է իսլամ, մոտ 2%ը՝ հինդուիզմի տարատեսակներ, մոտ 1%-ը՝ բուդդայականություն և կոնֆուցիոսականություն (չինացիներ), 10%-ը՝ քրիստոնեություն։ Ինդոնեզացիների մշակույթը զարգացել է ըստ կղզիների և կրել տարբեր ազդեցություններ՝ չինական (մեր թվարկության սկզբից), հնդկական (մեր թվարկության սկզբից մինչև 15-16-րդ դարերը), մուսուլմանական (5-17-րդ դարերը), եվրոպական (17-րդ դարից)։
Մուշեղ Զ Մամիկոնյան

Մուշեղ Մամիկոնյան (ծննդյան թվականը անհտայտ է -775), Հայոց իշխան 748-753 թվականներին։ 748-750 թվականների ապստամբության ղեկավար Գրիգոր Բ Մամիկոնյանի եղբայրը։ Հայոց իշխան է դարձել Աշոտ Բագրատունու կուրացումից հետո, հայ նախարարների ընտրությամբ։ Սակայն Մուշեղ Մամիկոնյանի իշխանությունն, ըստ երևույթին, Աբբասյան խալիֆայությունը չի հաստատել։
Ղեկավարել է նաև 774-775 թվականների ապստամբությունը, արաբական տիրապետությունից դժգոհ մի խումբ նախարարների հետ ապստամբել է, սպանելով արաբ հարկահաններին, ապաստանել է Արտագերս ամրոցում։ Այստեղից պատժիչ արշավանքներ է ձեռնարկել Բագրևանդում, Կարնո շրջակայքում և հաղթել իր վրա հարձակվող արաբական ջոկատներին։ Այդ հաղթանակներից գոտեպնդված՝ շատ նախարարներ, նաև սպարապետ Սմբատ Է Բագրատունին, միացել են Մուշեղ Մամիկոնյանին և 5-հազարանոց զորքով պաշարել Կարինը։ Սակայն Հայաստան է ներխուժել արաբական 30-հազարանոց զորք, ապստամբները ստիպված թողել են պաշարումը և թշնամուն դիմագրավել Արձնի գյուղի մոտ, որտեղ Մուշեղ Մամիկոնյանը զոհվել է։


== Ծանոթագրություններ ==
Բոլորսար

Բոլորսար , լեռնագագաթ  Հայաստանի Շիրակի մարզում, Արագած լեռնազանգվածի հյուսիս-արևմտյան ստորոտում, Շիրակի սարահարթի արևելյան մասում, Տուֆաշեն գյուղի հարավային եզրին։ Բարձրություն 1785  մ։


== Ծանոթագրություններ ==
Սվետիցխովելի

Սվետիցխովելի (վրացերեն՝ სვეტიცხოველი` կենարար սյուն), վրացական ուղղափառ եկեղեցու մայր տաճարը՝ Մցխեթայում, որը հազարամյակներ շարունակ եղել է Վրաստանի գլխավոր տաճարը։ Պատկանում է Համաշխարհային ժառանգության հուշարձանների ցանկին։ Վրաստանի գլխավոր հոգևոր կենտրոններից է։


== Պատմություն ==
Պահպանված պատմական կառույցների ցանկում Սվետիցխովելին ամենամեծն է Վրաստանում։ Դարեր շարունակ այն համարվում է Վրաստանի քրիստոնեական կենտրոնը։ Դեռ 4-րդ դարում քրիստոնեական թագավոր Միհրան Երրորդը առաքյալ Նունեի խորհրդով կառուցել է առաջին փայտե եկեղեցին Վրաստանում, որը չի պահպանվել։
Մայրին ծառայել է որպես տաճարի սյուներից մեկը, նշանակվել է այն տեղը, որտեղ թաղված են եղել Քրիստոսի հանդերձները։ 5-րդ դարի երկրորդ կեսին բարեպաշտ թագավոր Վախթանգ I Գորգասալը բազիլիկ եկեղեցու փոխարեն կառուցել է վերին կամրջակալներ, որոնք բացվել են խորհրդային հետազոտողների (Վ․Ցինցաձեի գլխավորությամբ) կողմից՝ 1970 թվականին և թողնվել են հասարակության դիտարկմանը։
11-րդ դարում վնասված բազիլիկի փոխարեն Վրաստանի կաթողիկոս Մելքիսեդեկ Առաջինը (1012-1030, 1039-1045) կառուցեց տաճար։ Այժմ գոյություն ունեցող քառասյուն, խաչաձև գմբեթ ունեցող եկեղեցին՝ տասներկու առաքյալների անվամբ, կառուցվել է 1010-1029 թվականներին, ճարտարապետ՝ Արսակիձե։

Սվետիցխովելի
		
		
		
		
		
		


== Արտաքին հղումներ ==
Տաճարի նկարագրությունը
Նիժնիե Տերմի

Նիժնիե Տերմի (ռուս.՝ Нижние Термы, բաշկիրերեն՝ Түбәнге Тирмә), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 376 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փեր Փեթերսոն

Փեր Փեթերսոն (նորվ.՝ Per Petterson, հուլիսի 18, 1952(1952-07-18), Օսլո, Նորվեգիա), նորվեգացի գրող։


== Կենսագրություն ==
Գրադարանային կրթություն է ստացել։ Վաճառել է գրքեր, զբաղվել է գրականության քննադատությամբ և թարգամանություններով։ Ներկայումս ամբողջովին իրենց նվիրել է գրականությանը։ 2009 թվականին Փեթրսոնը արժանացել է Հյուսիսային խորհուրդի գրականության մրցանակին «Ես անիծում եմ ժամանակի գետը» վեպի համար (նորվ.՝ Jeg forbanner tidens elv):


== Արվեստ ==
Իր գրականագիտական կուռքերի թվում նշում է Կնուտ Համսունին և Ռայմոնդ Քարվերին։


== Ճանաչում ==
«Պահն  եկել ձիերի քշելու» վեպի հրատարակումը անգլերենով ընդգրկվել է «Նյու Յորք Թայմս» թերթի գրքային թղթակցի 2007 թվականի 10 լավագույն գրքերի ցանկի մեջ։
2011 թվականին Փեթերսոնը առաջադրվել է Independent Fiction Prizeմրցանակի համար։


== Ստեղծագործություններ ==
1987՝ Aske i munnen, sand i skoa, նովելներ
1989՝ Ekkoland, վեպ
1992՝ Det er greit for meg, վեպ
1996՝ Til Sibir/ Դեպի Սիբիր, վեպ (Հյուսիսային խորհրդի գրականության մրցանակի առաջդրում)
2000՝ I kjølvannet/ Նավահետքերում, վեպ մի պատանու մասին, որը կորցնում է ընտանիքը «Սկանդինավյան աստղ» նավի անկման ժամանակ (Բրագայի մրցանակ)
2003՝ Ut og stjæle hester / Պահն է  եկել ձիերի քշելու, վեպ (Նորվեգացի քննադատների ասոցիացիայի մրցանակ «Մեծահասակների համար լավագույն գիրք» անվանակարգում, Դուբլինի գրականության մրցանակ)
2004՝ Månen over Porten, էսսեների հավաքածու
2008՝ Jeg forbanner tidens elv/ Ես անիծում եմ ժամանակի գետը, роман (Հյուսիսային խորհրդի գրականության մրցանակ, Բրագայի մրցանակ)
2012 — Jeg nekter/ Ես հրաժարվում եմ, վեպ


== Ծանոթագրություններ ==


== Արտաքին հղումներ ==
Per Petterson  biography (անգլ.)
Փեր Փեթերսոնը Norge.ru կայքում (ռուս.)
Զասալսկի (Մարտինովսկի շրջան)

Զասալսկի (ռուս.՝ Засальский), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Ռուբաշկինսկի գյուղական համայնքի կազմի մեջ։
Ժողովածու (2106)

Ժողովածու (2106), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2106 թվի տակ։ Ձեռագիրը գրվել է 1715 թվականին, Թեոդոս գրիչի կողմից, Թեոդուպոլիսում։ Ստացողը եղել է Խաչատուր Կ.Պոլսեցին, կազմողը՝ Մակար վարդապետը։ Գրված է թղթի վրա, որը ունի 22,4x16,3 չափս։ Ձեռագիրը կազմված է 434 թերթից։ Գրված է միասյուն, բոլորգրով։ Ունի տերունական 4, կիսախորան մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ գրչի 15բ, 134ա, 431ա և այլուր, ստացողի՝ 6ա։


== Բովանդակություն ==
Քարոզք (Գր. Տաթևացի, Յովհ. վրդ. Եկեղեաց գաւառի, Տէր Առաքէլ, Մատթ. Ջուղայեցի, անանունք)։
Յովհ. Երզնկացւոյ Խրատք։
Խրատք իմաստնոց։
Դաւանանք Նիկիոյ, Սահակայ, Ներսիսի, անանուն։
Վարդանայ Առակք։
Վարք Յովհ. Գառնեցւոյ։
Հարաց վարք։
Գէորգայ Երզնկացւոյ Բանք հարցմամբ։
Յակոբայ վրդ-ի ի խնդրոյ Աւշնի Յաղագս անձին յատկութեան։
Ներս. Լամբրոնացւոյ Սակս միաւորութեանց Քրիստոսի։
Հարցումն Քարոզի ընդ Ապօղինար։
Կղեմէսի Վասն հերձուածօղաց։
Հարցումն Եւսերի առ Անատօլ։
Գր. Տաթևացւոյ Թուղթ վասն Աղթամարայ եպիսկոպոսացն։


== Ծանոթագրություններ ==
Բերգիշ Գլադբախի աստղադիտարան

Բերգիշ Գլադբախի աստղադիտարան (գերմ.՝ Bergisch Gladbach Observatory, ՄԱՄ կոդը՝ 621), աստղադիտարան Գերմանիայի Բերգիշ Գլադբախ քաղաքի մոտ։ Աստղադիտարանը հիմնվել է 1995 թվականին։ Այս աստղադիտարանում է աշատում Վոլֆ Բիկելը։
Աստղադիտարանի գիտական հետազոտությունների ուղղվածություններից մեկը աստերոիդների հայտնաբերումն ու դրանց աստրոմետրիան է։


== Աստղադիտակ ==
Աստերոիդների որոնման համար կիրառվում է 0,60 մ f/5,2 ռեֆլեկտոր աստղադիտակ, որին կցված է ԼԿՍ լուսանկարչական խցիկ։


== Հայտնաբերումներ ==
1995-ից 2009 թվականները աստղադիտարանում հայտնաբերվել է մոտ 397 աստերոիդ։
1995-ից 2011 թվականները կատարվել և հրապարակվել է 57135 աստրոմետրիկ դիտարկումների տվյալներ։


== Տես նաև ==
Վոլֆ Բիկել


== Ծանոթագրություններ ==
Դելի Ջերմուկ

Դելի Ջերմուկ, հանքային ջրեր Հայկական լեռնաշխարհում, Բասենի դաշտում, Հասանկալայի շրջանում, Վ. Բասենի Օփուկ գետի մոտ։ Ջերմությունը մոտ 17° է, հորդաբուխ են, միանալով կազմում են գետակ։ Ունեն երկաթային ու ածխաթթվային բաղադրություն, դառնահամ են։ Այլ աղբյուրների համաձայն՝ ջրերն ունեն ծծմբային բաղադրություն, գետնի տակից շատրվանում են մեծ աղմուկով։


== Ծանոթագրություններ ==
Մատտիաս Գինտեր

Մատտիաս Գինտեր (գեր.՝ Matthias Ginter; հունվարի 19, 1994, Մարխում), գերմանացի պրոֆեսիոնալ ֆուտբոլիստ է, ով ներկայումս խաղում է գերմանական Բորուսիա Դորտմունդ ակումբում, Գերմանիայի ֆուտբոլի ազգային հավաքականի անդամ է։ Խաղում է կենտրոնական պաշտպանի դիրքում։ 2014 թ. հուլիսի 10-ի դրությամբ տրանսֆերային արժեքը 12,000,000€ է։


== Ակումբային կարիերա ==
Փոքր ժամանակվանից էլ տեսանելի էր, որ Գինտերը օժտված է յուրահատուկ տաղանդով։ 11 տարեկանում արդեն խաղում էր «Ֆրայբուրգ» ակումբում։ Սկզբում նա խաղում էր կիսապաշտպանությունում, ցույց տալով իր գիտելիքները ինչպես պաշտպանությունում, այդպես էլ հարձակվողի դերում։ Իսկ Բունդեսլիգայում Մատտիասը խաղում է միայն որպես պաշտպան։
2012 թ.-ի հունվարի 21-ին Մատտիասը նորամուտը նշեց «Ֆրայբուրգի» հիմնական կազմում՝ «Աուֆսբուրգի» դեմ պաղում՝ դուրս գալով 70-րդ րոպեին և 88-րդ րոպեին իր հաշվին առաջին գոլը գրանցեց։ Այդ գոլը թիմի խաղացողներից ամենափոքր տարիքում է խփել՝ Բունդեսլիգայում։ Նախորդ ռեկորդը պատկանում էր Դենիս Աոգոյին։ Հունվարի 23-ին՝ նորամուտից 2 օր անց, Մատտիասը «Ֆրայբուրգի» հետ պրոֆեսիոնալ պայմանագիր կնքեց։
2014 թ.-ի հուլիսի 17-ին Գինտերը մինչև 2019 թ.-ը պայմանագիր կնքեց «Բորուսսիա Դորտմունդի» հետ։


== Կարիերան հավաքականում ==
2014 թ.-ի մարտի 5-ին կայացած Չիլիի դեմ խաղում իր նորամուտը նշեց հավաքականում։ Մատտիասը դարձավ 900-րդ ֆուտբոլիստը, ով խաղացել է Գերմանիայի հավաքականում։ Յոահիմ Լյովը նրան հրավիրեց մասնակցելու Բրազիլիայում կայանալիք աշխարհի 20-րդ առաջնությանը, որտեղ նա մասնակցեց 1 խաղի։


== Ձեռքբերումներ ==


=== Թիմային ===
 «Ֆրայբուրգ»Պատանեկան Գերմանիայի գավաթի մրցանակակիր։ 2011 «Բորուսիա Դորտմունդ»Գերմանիայի սուպերգավաթի մրցանակակիր։ 2014


=== Հավաքականի հետ ===
 Գերմանիայի հավաքականԱշխարհի առաջնության հաղթող։ 2014


=== Անձնական ===
Ֆրից Վալտերի մրցանակ (Մ18) (1)։ 2012.


== Ծանոթագրություններ ==


== Արտաքին հղումներ ==
Պրոֆիլը Fussballdaten.de կայքում (գերմ.)
Հրեական խոհանոց

Հրեական խոհանոց, բոլոր հրեաների խոհարարական ավանդույթների ընդհանրություն։ Խոհանոցի կազմավորման գործում մեծ ազդեցություն են ունեցել քաշրութի կրոնական սովորույթները և դրանից ելնող սահմանափակումները, ինչպես նաև տվյալ երկրի տնտեսական, գյուղատնտեսական պայմանների և խոհարարական ավանդույթների մեծ ազդեցություն է կրել։
Ընդհանուր առմամբ, հրեական խոհանոցը կարելի է բաժանել հետևյալ «ավանդույթների»՝ Աշքենազական, Սեֆարդական, Միզրահական, Արաբական, Պարսկական, Յեմենական, Հնդկական և Լատինաամերիկյան։ Բացի այդ կան նաև յուրօրինակ ճաշատեսակներ Եթովպայի և Կենտրոնական Ասիայի գաղութներից։ Աշեքենազական խոհանացը հիմնականում Եվրոպայի հրեաների խոհանոցն է, իսկ սեֆարդականը՝ Մերձավոր Արևելքի, Իսպանիայի և Միջերկրածովյան տարածաշրջանի երկրների։ Եվրոպաի հրեաների խոհանոցը համեստ է, քանի որ այդտեղի հրեաների մեծամասնությունը այդքան էլ հարուստ չէր, քան այլ երկրների հայրենակիցները, ուստի նրանք ստիպված էին ավելի նպատակահարմար կերպով օգտագործել մթերքը։ Հակառակն է սեֆարդական խոհանոցում, որը առանձնանում է ձկան, բանջարեղենի, լոբազգիների, ինչպես նաև ձիթայուղի օգտագործմամբ։
Բացի այդ, 1948 թվականին Իսրայելի պետության հիմնադրումից ի վեր, և մասամբ 1970-ականների վերջից առաջացել է մի նոր՝ իսրայելական «խառը խոհանոց», որը ընդունել և «տեղայնացրել» է վերոնշյալ խոհարարական ավանդույթները։ Նորաստեղծ պետությունում տեղի գյուղատնտեսական արտադրանքների հիման վրա նոր ճաշատեսակներ են առաջացել, ընդունելով մերձավորարևելյան և համաշխարհային խոհանոցների բազմաթիվ ավանդույթները։


== Արտաքին հղումներ ==
Jewish Cooking
Shtetl: Kitchen
Հրեական բաղադրատոմսեր
Adventures in Jewish Cookery Blog
Դրաբինովկա (այլ կիրառումներ)

Դրաբինովկա, կարող է վերաբերել՝

Դրաբինովկա - գյուղ, Ուկրաինայի Պոլտավայի մարզի Կոբելյակի շրջանում
Դրաբինովկա - գյուղ, Ուկրաինայի Պոլտավայի մարզի Նովի Սանժարիի շրջանում
Զելենոգորսկի (քաղաքատիպ ավան, Կրապիվինսկի շրջան)

Զելենոգորսկի (ռուս.՝ Зеленогорский), քաղաքատիպ ավան Ռուսաստանի, Կեմերովոյի մարզի Կրապիվինսկի շրջանի կազմում։
Բնակչությունը 2010 թվականին գրանցված տվյալներով կազմում էր 5011 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բարսեղ Կիրակոսյան

Բարսեղ Կիրակոսյան (սեպտեմբերի 23, 1982(1982-09-23), Վլադիկավկազ, ՌԽՖՍՀ, ԽՍՀՄ), ռուսաստանաբնակ և հայ ֆուտբոլիստ, կիսապաշտպան։ Հանդես է եկել Հայաստանի հավաքականում։


== Կարիերա ==


=== Ակումբային ===
2009 թվականին հունվարին գնվել է «Խիմկի» ակումբի կողմից։ Օգոստոսի վերջին մինչև մրցաշրջանի ավարտը վարձավճարով տեղափոխվել է երկրորդ դիվիզիոնի «Մետալուրգ» ակումբ, իսկ հաջորդ մրցաշրջանում ակումբը գնել է նրա պայմանագիրը և ոչ առանց նրա օգնության անցել Առաջին դիվիզիոն։ «Մետալուրգ Ենիսեյն» զբաղեցրել է 4-րդ տեղը Պրոֆեսիոնալ ֆուտբոլային լիգայի գավաթի խաղարկությունում, որն անցկացվել է նոյեմբերի 9-15-ը Մոսկվայում։ Բարսեղ Կիրակոսյանը ճանաչվել է մրցաշրջանի լավագույն կիսապաշտպան։ Ամառային տրանսֆերային պատուհանի ժամանակ ավարտվել է պայմանագրի ժամկետը, և Կիրակոսյանը հեռացել է ակումբի կազմից։


=== Հավաքականում ===
Բարսեղ Կիրակոսյանը եղել է Հայաստանի երիտասարդական հավաքականի ավագ։ 2004 թվականի փետրվարի 18-ին կատարել է իր նորամուտը Հայաստանի ազգային հավաքականում՝ մասնակցելով Հունգարիայի հավաքականի դեմ ընկերական խաղին։


== Ծանոթգրություններ ==


== Արտաքին հղումներ ==
Վիճակագրությունը National Football Teams կայքում(անգլ.)Ֆուտբոլիստի էջը championat.ru կայքում Archived 2009-04-22 at the Wayback Machine.(ռուս.) (2005 թվականից)
Ֆուտբոլիստի էջը footballdatabase.eu կայքում(անգլ.)
Ֆուտբոլիստի էջը soccerway.com կայքում(անգլ.)
Բրեքինրիջ շրջան (Կենտուկի)

Բրեքինրիջ շրջան (անգլ.՝ Breckinridge County), ԱՄՆ Կենտուկի նահանգի 105 վարչական միավորներից մեկը։ Ընդհանուր տարածությունը 1.481 կմ² է, բնակչությունը՝ 20.059 մարդ (2010 թ. տվյալներով)։ Շրջկենտրոնն է Հարդինսբուրգ բնակավայրը։ Կազմավորվել է 1799 թ.։
Մամքան Դոփյան

Մամքան (- 1315), Խաչենի Դոփյանների իշխանական տան Ծարա ճյուղի իշխանուհի։
Քուրդ Ա Վաչուտյանի և Խորիշահի դուստրը։


== Գործունեությունը ==
Ամուսնանալով Դոփի՝ Զաքարե Բ և Իվանե Ա Զաքարյանների քրոջ թոռ, Խաչենի, Ականի, Հանդաբերդի, Ծարի գահակալ իշխանաց-իշխան Հասան Բ-ի հետ, Մամքանն աչքի է ընկել որպես իր դարի մեծահարուստ բարերարներից մեկը։ Ամենայն հավանականությամբ նա ամուսնացել է 1287 թվականից առաջ, քանի որ այդ թվականին Հասան Բ-ն մահացել է։ Հայրենի տիրույթներում նա կանգնեցրել է խաչքարեր, նվիրատվություններ կատարել վանքերին։ Մամքանը և որդին՝ Գրիգոր Ա-ն, 1310 թվականին նվերներ են տվել Դադի վանքին։ Այս արձանագրությունը առաջինն է, որ թվակիր է։ Կան այլ արձանագրություններ, որ թվագրված չեն։ Արձանագրությունների մեջ Մամքանն իրեն միշտ կոչում է «ամուսին արիականին Հասանայ» կամ ուղղակի «ամուսին Հասանայ»։ Հասան Բ-ի հիշատակին Մամքանն ու Գրիգոր Ա-ն Դաշքենդի Աստվածածին եկեղեցուն ջրաղաց, հող և այլ նվերներ են տվել։ Մամքանը մահացել է 1315 թվականին և թաղվել հայրենի Դադի վանքի իշխանական տապանատանը։


== Գրականություն ==
Տիգրան Հայազն, Տիկնայք փափկասուն Հայոց աշխարհի։ Երևան, 2005 թ., էջ 76-77։
Վասիլևկա (գյուղ, Չեչելնիկի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Վիննիցայի մարզի Չեչելնիկի շրջանում։ Հիմնադրվել է 1921 թվականին։
2001 թվականի տվյալներով Վասիլևկա գյուղում բնակվում էր 79 մարդ։ Բնակավայրը զբաղեցնում է 3,2 կմ² տարածք։ Բնակչության խտությունը կազմում էր 24,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյոցի հավաքածու

Գյոցի հավաքածու (գերմ.՝ Sammlung Goetz), Գերմանիայի Մյունխեն քաղաքի ժամանակակից արվեստի մասնավոր հավաքածու։ Բացվել է 1992 թվականին։ Հավաքածուն պատկանում և պարբերաբար ընդլայնվում է պատկերասրահի նախկին գործակալ Ինգվիլդ Գյոցի կողմից, որը ներկայացնում է հավաքածուն հանրությանը թեմատիկ ցուցահանդեսների շարքերով՝ հատուկ այդ նպատակով կառուցված թանգարանում։ Հանրագիտական հայացքով նայելու փոխարեն հավաքածուն շեշտը դնում է որոշակի նկարիչների զարգացման վրա։
Կառույցի ներքևի հարկերում թանգարանը կազմակերպում է ցուցադրություններ տեսահոլովակների և ֆիլմերի միջոցով։ Կառույցը նախագծվել է շվեդական «Herzog & de Meuron» ճարտարապետական ընկերության կողմից և գտնվում է Մյունխեն քաղաքի Օբերֆյորնինգ շրջանի Օբերֆյորնինգ շտրասսե փողոցում։ 2004 թվականին շենքը, որը ներառում է նաև 7000 հատորից բաղկացած մասնագիտացված գրադարան, ընդլայնվել է։ 2013 թվականին Գյոցը հավաքածուն և թանգարանը նվիրաբերել է Բավարիային։


== Ծանոթագրություններ ==


== Արտաքին հղումներ ==
www.sammlung-goetz.de Գյոցի հավաքածու. պաշտոնական կայք
Մոյա (այլ կիրառումներ)

Մոյա, կարող է վերաբերել՝

Մոյա - մունիցիպալիտետ Իսպանիայում, գտնվում է Բարսելոնա նահանգում՝ Կատալոնիա ինքնավար համայնքում
Մոյա - քաղաք Կոմորոսի արևելքում գտնվող Անյուան կղզում
Արամուսի դիք

Արամուսի դիք, բլուր Հայաստանի Կոտայքի մարզում, Արամուս գյուղի արևմտյան եզրին։ Բարձրություն 1497,3 մ։


== Ծանոթագրություններ ==
4:0 հօգուտ Տանեչկայի

«4:0 հօգուտ Տանեչկայի» (ռուս.՝ 4:0 в пользу Танечки), խորհրդային մանկական կատակերգական ֆիլմ, որը նկարահանվել է 1982 թվականին Օդեսայի կինոստուդիայում։


== Սյուժե ==
Սովորական միջնակարգ դպրոցի 5-րդ բ դասարանը (5-րդ բուռն՝ ինչպես անվանում են ուսուցիչները) իր ձեռքն է վերցնում իր նոր դասղեկի՝ Տատյանա Իվանովայի ղեկավարումը, որին աչքերի համար անվանում են Տանեչկա, որի աշխատանքի գլխավոր սկզբունքն է՝ «քնքշությունից և բարությունից, ինչպես նաև արևից, ամեն ինչ ծաղկում է»՝ ցանկանալով այդ կերպ ստուգել իր անձնական և մանկավարժական որակները։


== Դերերում ==
Նատալիա Ֆլորենսկայա — Տատյանա Իվանովնա Կոլոսովա, ռուսաց լեզվի և ռուս գրականության ուսուցիչ
Անդրեյ Մյագկով — Պյոտր Սեմյոնովիչ, դպրոցի տնօրեն
Սվետլանա Նեմոլյաևա  — Իզոլդա Վասիլևնա, երաժշտության ումաթեմատիկայի ուսուցիչ
Յուրի Վասիլև — Յուրի Մաքսիմովիչ, դպրոցական բժիշկ
Ելենա Սանկո — Վարվարա Դմիտրիևնա, Տանեչկայի տատիկը
Վացլավ Դվորժեցկի — Իվան Միխայիլովիչ, Տանեչկայի պապիկը
Անատոլի Օբուխով — մարդ իր շան հետ
Նիկիտա Մեյտին — Սերյոժա Տիխոմիրով
Դարիա Ժավորոնկովա — Լենա  Ռազնոցվետովնա
Եվգենի Լիվշից — Վիտալիկ
Նատալիա Լիսովիցկայա — Սվետա Սմեխովա
Ալեքսանդր Վարակին — Վիտիա Լյագուշկին
Մարիա Կորնոուխովա — Զոյա
Դմիտրի Վոլկով — Ֆեդիա
Պավել Ստեփանով — բարձրդասարանցի


== Ծանոթագրություններ ==
Մատի (այլ կիրառումներ)

Մատի, կարող է վերաբերել՝

Մատի - գետ Ռուսաստանում, Կոսմայի վտակը
Մատի - կոմունա Իտալիայում, Պիեմոնտ մարզի Թուրին գավառում
Պարույր Կարապետյան

Պարույր Վիլասի Կարապետյան (ծնվ. 3 հոկտեմբերի 1959, գ. Անգեղակոթ, Սիսիանի շրջան), ՀՀ պետական և քաղաքական գործիչ։


== Կրթություն ==
1977-1980 թթ. սովորել և ավարտել է Երևանի սննդարդյունաբերության տեխնիկումը։
1986-1991 թթ. սովորել և ավարտել է Հայկական գյուղատնտեսական ինստիտուտի ագրոնոմիական ֆակուլտետը՝ գյուղատնտեսի մասնագիտությամբ։


== Աշխատանքային գործունեությունը ==
1980-1985 թթ. - աշխատել է Երևանի «Անաստասավան» կոլտնտեսությունում։
1985-1986 թթ. - աշխատել է Երևանի Շահումյանի անվան կոլտնտեսությունում որպես կոլտնտեսական, բրիգադավար, գլխավոր գյուղատնտես։
1991-1996 թթ. - աշխատել է «Սեբաստիա» հյուրանոցում որպես ավագ ադմինիստրատոր, ապա՝ տնօրեն։


== Պետական և քաղաքական գործունեությունը ==
1996 թ. - ընտրվել է Աջափնյակ համայնքի ղեկավար։
1999 թ. մայիսի 30-ին ընտրվել է Ազգային ժողովի 2-րդ գումարման պատգամավոր է ընտրվել թիվ 1 ընտրատարածքից։ ԱԺ արտաքին հարաբերությունների մշտական հանձնաժողովի անդամ։ Եղել է «Կայունություն» պատգամավորական խմբի անդամ, 2000 թ. դեկտեմբերից խմբակցություններում և պատգամավորական խմբերում չի ընդգրկվել, 2001 թ. ապրիլից «Ժողովրդական պատգամավոր» պատգամավորական խմբի անդամ։
2005 թ. հուլիսի 29-ին ՀՀ վարչապետի որոշմամբ 2005 թվականի օգոստոսի 1-ից նշանակվել է Հայաստանի Հանրապետության կառավարությանն առընթեր պետական գույքի կառավարման վարչության պետի տեղակալ։
2011 թ. ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր պետական գույքի կառավարման վարչության պետի տեղակալի պաշտոնից՝ իր դիմումի համաձայն։


== Ծանոթագրություններ ==
Հայերը Չեխիայում

Հայերը Չեխիայում (չեխ․՝ Arménská menšina v Česku), Չեխիայի Հանրապետության ազգային փոքրամասնություններից մեկը, Հայկական սփյուռքի մասը։ Չեխահայ համայնքը պատկանում է Եվրոպայում ձևավորված նորաստեղծ հայկական համայնքների թվին։
Համաձայն Չեխիայի Հանրապետության վիճակագրական գրասենյակի 2009 թվականի տվյալների՝ Չեխիայում բնակվում է 2025 հայ, մինչդեռ համաձայն նույն գրասենյակի 2005 թվականի տվյալների՝ երկրում բնակվում էր 1046 հայ։ Համաձայն Չեխիայում Հայաստանի դեսպանության 2010 թվականի պաշտոնական տվյալների՝ երկրում բնակվում է ավելի քան 3500 հայազգի անձ, որոնցից մշտական բնակության թույլտվություն է ստացել ավելի քան 2 հազար մարդ, ևս 1,5 հազարը գրանցված է որպես ժամանակավոր բնակվող։ Ոչ պաշտոնական տվյալներով Չեխիայում բնակվում է 12.000 հայ։ Գործում է 3 հայկական եկեղեցի։


== Պատմություն ==
Համայնքում հիմնականում երիտասարդ մասնագետներ են՝ ճարտարագետներ, նկարիչներ, լրագրողներ, երաժիշտներ, շինարարներ, բանվորներ, փոքր թիվ են կազմում գործարարները։ Ներկայումս Չեխիայում (հիմնականում՝ Պրահայում) բնակվում է շուրջ 10-12 հզ. հայ (ոչ պաշտոնական տվյալներով)։ 1999 թ-ից Պրահայում հրատարակվում է ՕՐԵՐ համաեվրոպական անկախ ամսագիրը։


== Տես նաև ==
Օրեր (ամսագիր)


== Արտաքին հղումներ ==
Հայոց դեսպանության պաշտոնական կայք


== Ծանոթագրություններ ==
Քրիստոֆ Գաբրիել Ալեգրեն

Քրիստոֆ Գաբրիել Ալեգրեն կամ Ալեգրի (ֆր.՝ Christophe Gabriel Allegrain, հոկտեմբերի 11, 1710(1710-10-11), Փարիզ - ապրիլի 17, 1795(1795-04-17), Փարիզ), ֆրանսիացի քանդակագործ և նկարիչ։


== Կենսագրություն ==

Ֆրանսիացի նկարիչ Էտյեն Ալեգրենի (1644-1736) թոռը։ 1748 թվականին Քրիստոֆ Գաբրիել Ալեգրեն ընդունվել է թագավորական ակադեմիայի գեղանկարչության բաժինը։ 1751 թվականին ներկայացված աշխատանքի համար համարվել է լիիրավ անդամ։ 1759 թվականից մինչև 1781 թվականն աշխատել է ազգային բարձրագույն քանդակագործության դպրոցում, որպես պրոֆեսոր։ Դասավանդել է մի քանի աշակերտների, որոնց մեջ էր նաև նրա որդին՝ Ֆեոդոսի Շեդրինը։


== Աշխատանքներ ==
Նրա մարմարյա աշխատանքներից առավել հայտնիներն են՝

Վեներան լոգանք ընդունելիս (1767 թվական), Փարիզ, Լուվր
Լողացող Դիանան (1778 թվական), Փարիզ, Լուվր
ՆարցիսՆկարել է բնանկարներ։


== Պատկերասրահ ==

		
		
		


== Ծանոթագրություններ ==


== Աղբյուրներ ==
Քրիստոֆ Գաբրիել Ալեգրենի նկարների հավաքածուն Ֆրանսիայում
Azad Systems

Azad systems - անօդաչու թռչող սարքեր արտադրող իսրայելաադրբեջանական համատեղ ընկերություն։ Ստեղծվել է Ալիևների ընտանիքի օֆշորային կապիտալների միջոցով։ 


== Ստեղծում ==
2009 թ․ Իսրայելի և Ադրբեջանի միջև ստորագրվել է պայմանագիր Ադրբեջանում ԱԹՍ-ների գործարանի կառուցման մասին։ 2011 թ․ մարտին ձեռնարկությունը հանձնվել է շահագործման և կոչվել Azad Systems Co։ Այսօր այն արդեն զբաղվում է Orbiter և Aerostar տեսակի ԱԹՍ-ների արտադրությամբ։


== Ծանոթագրություններ ==


== Արտաքին հղումներ ==
Azad systems Archived 2019-09-04 at the Wayback Machine.
Տրամվայ

Տրամվայ (անգլ.՝ tramway, tram - վագոն, սայլակ և way - ուղի), քաղաքային ռելսային տրանսպորտային միջոց, որը բաղկացած է մեկ կամ մի քանի վագոններից, որոնցից մեկը (մոտորայինը) շարժման մեջ է դրվում 30–70 կՎտ հզորությամբ քարշային էլեկտրաշարժիչով։
Էներգիա է ստանում 500–600 Վ լարման հաստատուն հոսանքի ցանցից՝ 5,5–6 մ բարձրության վրա կախված կոնտակտային հաղորդալարի միջոցով։ Ռելսերը ծառայում են որպես հետադարձ հաղորդալար։ Տրամվայը ռելսուղիով շարժվում է մինչև 40 կմ/ժ արագությամբ։ Աղմուկը պակասեցնելու նպատակով առանցքատուփերում և զսպաններում դնում են հատուկ միջադիրներ, իսկ անիվները պատում են ռետինով։
Տրամվայի նախատիպը 1876 թվականին ռուս գյուտարար Ֆ․ Ա․ Պիրոցկու առաջարկած՝ էլեկտրաշարժիչով «ռելսային կառքն» էր։ Ռուսաստանում (Կիևում, Նովգորոդում, Մոսկվայում) տրամվայների կանոնավոր շահագործումն սկսվել է XIX դարի 90-ական թվականներին։ 
Երևանում առաջին տրամվայները գործել են 1933 թվականից։ Տրամվայի ցանցի երկարությունը 7,5 կմ էր։ 1985 թվականին այն եղել է 96 կմ, իսկ երթուղիների թիվը՝ 11։ Փակվել է 2004 թվականի հունվարի 21-ին։


== Տես նաև ==
Երևանի տրամվայ
Պոլդնևայա (Բաբիցայի վտակ)

Անվան այլ կիրառումների համար տե՛ս՝ Պոլդնևայա (այլ կիրառումներ)Պոլդնևայա (ռուս.՝ Полдневая), գետ Ռուսաստանում, հոսում է Դարովսկի շրջանում, Կիրովի մարզում։ Գետաբերանը տեղակայված է Բաբիցա գետի աջ ափին՝ 13 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Կամայի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.

Ջրային օբյեկտի, պետական ջրային գրանցման կոդը - 10010300312111100035621
Հիդրոլոգիական ուսումնասիրությունների կոդը - 111103562
Ավազանի կոդը - 10.01.03.003
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
Ռուսաստանի ջրային ռեսուրսների էկոլոգիան Archived 2017-05-20 at the Wayback Machine.
Բաց նախնական ընտրություն

Բաց նախնական ընտրություն, նախնական ընտրություն, որի ժամանակ քվեարկողն ազատ կարող է որոշել, թե որ կուսակցությունից ինչ թեկնածու է ցանկանում ընտրել։ Կիրառվում է հազվադեպ, քանի որ մի կուսակցության աջակիցները կարող են փորձել հասնել հակառակորդ կուսակցության ամենաթույլ թեկնածուի առաջադրմանը՝ այդ կուսակցության նախնական ընտրության ժամանակ քվեների մեծամասնությամբ նրան ընտրելով։


== Արտաքին հղումներ ==
The Green Papers – Voter Eligibility


== Գրականություն ==
Գագիկ Հարությանունյան, Սուրեն Մարտիկյան, Արտակ Մովսիսյան,  Օքսֆորդի քաղաքագիտության և քաղաքականության բառարան (խմբ. Ալեքսանդր Աղաբեկյան, Հովհաննես Զաքարյան), Երևան, ««Գիտանք»», 2003 — 592, էջեր 592 — 592 էջ. — 500 հատ։
Կիլստեթ

Կիլստեթ (ֆր.՝ Kilstett), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2280 մարդ, բնակչության խտությունը` 330.43 մարդ/կմ²։ Բնակավայրը զբաղեցնում է 6.90 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 13 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1557 աշխատունակ (15-64 տարեկան)  բնակիչ, որոնցից ակտիվ էին 1231-ը, իսկ ոչ ակտիվները` 326։ Ակտիվության ցուցանիշը կազմում է 79,1 %։ 1231 աշխատունակ մարդկանցից աշխատել է 1185 անձ (615 տղամարդ և 570 կին)։ Գործազուրկ են եղել 46 անձ (17 տղամարդ և 29 կին)։ 326 անաշխատունակներից 136-ը եղել են աշակերտներ կամ ուսանողներ, 116-ը` թոշակառուներ, իսկ 74-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աննե Վեսկի

Աննե Վեսկի (փետրվարի 27, 1956(1956-02-27), Ռապլա, Էստոնիա), էստոնացի փոփ երգչուհի, ով երգում է ինչպես էստոներեն, այնպես էլ ռուսերեն և լեհերեն։ Աննե Վեսկին Էստոնիայի վաստակավոր արտիստուհի է (1984)։ 1979-1981 թթ. երգում էր «Վիտամին» խմբում, 1982-1983 թթ. երգում էր «Մյուզիք սեյֆ» խմբում։ Ամուսինը՝ Բենո Բելշիկովը, նաև նրա ադմինիստրատորն է։
Նիարդո

Նիարդո  (իտալերեն՝ Niardo), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 1835 մարդ, խտությունը՝ 83 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 25050։ Հեռախոսային կոդ՝ 0364։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Gagnamagnið

Gagnamagnið կամ Daði & Gagnamagnið (իսլ.՝ Daði og Gagnamagnið), իսլանդական խումբ, որի ֆրոնտմենը Դադի Ֆրեյր Պետուրսոնն է։ Նրանք ներկայացնելու են Իսլանդիան Եվրատեսիլ 2020 երգի մրցույթին՝ «Think About Things» (Gagnamagnið) երգով։


== Պատմություն ==
Gagnamagnið-ը Դադի Ֆրեյրի հետ միասին մասնակցել է «Söngvakeppnin 2017» մրցույթին «Is This Love?» (իսլ.՝ «Hvað með það?») երգով՝ Իսլանդիան Եվրատեսիլ 2017 երգի մրցույթին ներկայացնելու համար։ Նրանք երկրորդ հորիզոնական են զբաղեցրել, պարտվելով միայն Սվալային, ով հանդես էր եկել «Paper» երգով։
2020 թվականին նրանք վերադարձել են Söngvakeppnin՝ այս անգամ ներկայանալով որպես «Daði & Gagnamagnið»։ Նրանք հաղթել են մրցույթը «Think About Things» (իսլ.՝ «Gagnamagnið») երգով և ներկայացնելու են Իսլանդիան Եվրատեսիլ 2020 երգի մրցույթին, որը տեղի է ունենալու Նիդերլանդների Ռոտերդամ քաղաքում։


== Հետարտադրություն ==
Խմբի կազմում են եղբայրներ Դադի Ֆրեյր Պետուրսոնը (իսլ.՝ «Daði Freyr Pétursson»)`առաջնային վոկալ և Սիգրուն Բիրնա Պետուրսդոտիրը (իսլ.՝ «Sigrún Birna Pétursdóttir»)`բեք վոկալ, Դադիի կինը՝ Արնի Ֆյոլա Ասմունդսդոտիրը (իսլ.՝ «Árný Fjóla Ásmundsdóttir»)՝ պարուհի և նրանց ընկերները՝ Հուլդա Կրիստին Կոլբրուարդոտիրը (իսլ.՝ «Hulda Kristín Kolbrúnardóttir»), Ստեֆան Հաննեսոնը (իսլ.՝ «Stefán Hannesson») և Յոհան Սիգուրդըր Յոհանսոնը (իսլ.՝ «Jóhann Sigurður Jóhannsson»)։


== Սկավառակագրություն ==


=== Սինգլներ ===


==== Որպես Daði & Gagnamagnið ====


== Ծանոթագրություններ ==
Դամիա

Դամիա (վրաց.` დამია), հայաբնակ գյուղ Վրաստանի Քվեմո Քարթլիի մարզի Մառնեուլի շրջանում, Վիրահայոց լեռների հյուսիսային լանջին, վարչական կենտրոն Մառնեուլ քաղաքից 30 կմ հեռավորության և ծովի մակարդակից 620 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 334 բնակիչ, հիմնականում հայեր, որից 170 տղամարդ և 164 կին։ 2014 թվականի հաշվառումներով, գյուղում ապրում էր 326 մարդ, որից 165 տղամարդ և 161 կին։


== Ծանոթագրություններ ==
Կուստյա

Կուստյա (էստ․՝ Kustja), գյուղ Էստոնիայի Հարյումաա նահանգի Կեռնու շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հայաստանի հանրային խորհուրդ

Հայաստանի Հանրային խորհուրդը, (ՀԽ) Հայաստանի նախագահի կողմից կազմավորվող ապաքաղաքական, խորհրդակցական մարմին, որի նպատակը ժողովրդավարական համակարգի զարգացմանը պետական իշխանության մարմինների ու քաղաքացիների, հասարակության և իշխանության միջև երկխոսության ու վստահելի գործընկերային հարաբերությունների ձևավորմանը, հասարակական վերահսկողության իրականացմանը, ինչպես նաև մարդու և քաղաքացու հիմնարար իրավունքների ու ազատությունների ապահովմանը նպաստելն է։
Հայաստանի հանրային Խորհուրդը ստեղծվել է 2008 թվականի հուլիսի 12-ին, կանոնադրությունը և առաջին 12 անդամների կազմը հաստատվել է 2009 թվականի մարտի 11-ին, մայիսի 29-ին ամրագրվել է Հայաստանի նախագահի հրամանագրով։
ՀԽ-ի որոշմամբ՝ փորձաքննություն է իրականացվում Հայաստանի օրենքների և սահմանադրության մեջ փոփոխություններ կամ լրացումներ նախատեսող՝ գիտության, կրթության, մշակույթի, առողջապահության, սոցիալական ապահովության, բնապահպանության և մարդու իրավունքների, հասարակական անվտանգության ու կարգի պահ¬պանման բնագավառներում պետական քաղաքականության նախագծերի վերաբերյալ։


== Անդամները ==
ՀԽ-ն կազմված է 36 անդամից, որոնցից 12-ին նշանակում է ՀՀ նախագահը, 12-ին ընտրում են հանձնաժողովները։ Հետագայում 24 անդամից յուրաքանչյուրն առաջադրում է ՀԽ-ի մեկական թեկնածու, որոնցից առավել շատ ձայներ ստացած 12 անձի առաջարկվում է անդամակցել ՀԽ-ին։ Ներկայումս ՀԽ-ում գործում են 66 ենթահանձնաժողով և բազմաթիվ աշխատանքային խմբեր։ 12 ոլոր-տային հաձնաժողովներում ընդգրկված 1950 անդամները ներկայացնում են ավելի քան 1200 հասարակական կազմակերպություններ, միություններ, ընկերակցություններ և հիմնադրամներ։ Այս հանձնաժողովներում ընդգրկված են գիտական 329 թեկնածու և 129 դոկտորր, պրոֆեսոր։ Մարզերը ներկայացված են 422 անդամով (21,7 %), կանայք՝ 635- ով (32,7 %)։
Կադմիր

Կադմիր, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Կադմիր առվակի ափին։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մայքլ Դուգլաս

Մայքլ Դուգլաս (անգլ.՝ Michael Douglas, սեպտեմբերի 25, 1944(1944-09-25)[…], Նյու Բրանսուիկ, Նյու Ջերսի, ԱՄՆ), ամերիկացի հայտնի դերասան և պրոդյուսեր։
Դերասան Քըրք Դուգլասի որդին, դերասանուհի Քեթրին Զետա-Ջոնսի ամուսինը։
2 անգամ արժանացել է Օսկար մրցանակի, «Թռիչք կկվի բնի վրայով» ֆիլմի համար որպես պրոդյուսեր Օսկար լավագույն ֆիլմի համար անվանակարգում և «Ուոլլ Սթրիթ» ֆիլմի համար Օսկար լավագույն դերասանի համար անվանակարգում։
Խաղացել է 45-ից ավելի ֆիլմերում, 18 ֆիլմի պրոդյուսեր է։ Առավել հայտնի ֆիլմերն են՝ 

«Սիրավեպ քարի հետ» (1984)
«Նեղոսի մարգարիտը» (1985)
«Ճակատագրական գայթակղություն» (1987)
«Ուոլլ սթրիթ» (1988)
«Ռոուզների պատերազմը» (1989)
«Սև անձրև» (1989)
«Լույս խավարի մեջ» (1992)
«Հիմնական բնազդ» (1992)
«Ամերիկյան նախագահը» (1995)
«Ուրվականը և Խավարը» (1996)
«Խաղ» (1997)
«Իդեալական սպանություն» (1998)
«Տրաֆիկ» (2000)
«Գիշերը Մակուլայի բարում» (2001)
«Պահապանը» (2006)
«Խելամիտ կասկած» (2009)
«Նախկին ընկերուհիների ուրվականները» (2009)
«Ուոլլ սթրիթ. Փողերը չեն քնում» (2009)
«Նոկաուտ» (2012) և այլն։


== Ծանոթագրություններ ==
Պոլոնկա (գյուղ, Լուցկի շրջան)

Պոլոնկա (ուկրաիներեն՝ Полонка), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1545 թվականին։
2001 թվականի տվյալներով Պոլոնկա գյուղում բնակվում էր 1 125 մարդ։ Բնակավայրը զբաղեցնում է 0,826 կմ² տարածք։ Բնակչության խտությունը կազմում էր 1361,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մենք Շերլոկ Հոլմսի հետ

«Մենք Շերլոկ Հոլմսի հետ» (ռուս.՝ «Мы с Шерлоком Холмсом»), խորհրդային նկարված մուլտիպլիկացիոն ֆիլմ՝ ստեղծված ռեժիսոր Վլադիմիր Պոպովի կողմից։ Ֆիլմն ստացել է հումորային լուծում. այն առանձնանում է հետաքրքրաշարժ սյուժեով, վառ կերպարներով, թեթև, պայծառ գույներով, երաժշտականությամբ։


== Սյուժե ==
Արթուր Կոնան Դոյլի՝ Շերլոկ Հոլմսի մասին պատմող պատմվածքների ծաղրանմանակումն է։ Շունը պատմում է մեծ խուզարկուի հետ իր ունեցած արկածների մասին։ Այնուամենայնիվ, շան ձագերը նրան չեն հավատում, քանի դեռ նրան չի զանգահարում Շերլոկ Հոլմսը։


== Ստեղծողներ ==
Երգը, որը Սև աղվամազը ժամանակ առ ժամանակ փորձում է կատարել, գրվել է Ռեդյարդ Կիպլինգի «Փոշի» բանաստեղծության հիման վրա։


== Վերաթողարկում DVD-ով ==
Մուլտֆիլմը բազմիցս վերաթողարկվել է DVD-ով «Լրտեսական կրքեր» (2003, 2006) մուլտֆիլմերի հավաքածուում («Սոյուզմուլտֆիլմ», տարածող՝ «Союз»):


== Ծանոթագրություններ ==


== Գրականություն ==
Злотников Виталий Мы с Шерлоком Холмсом. — Стрекоза, 2005. — 64 с. — (Любимые герои). — ISBN 5-479-00224-4


== Արտաքին հղումներ ==
«Մենք Շերլոկ Հոլմսի հետ» մուլտֆիլմը «Անիմատոր.ռու» կայքում
Մենք Շերլոկ Հոլմսի հետ(անգլ.) ֆիլմը Internet Movie Database կայքում
Բաստիդա դե Դոսի

Բաստիդա դե Դոսի (իտալերեն՝ Bastida de' Dossi), կոմունա Իտալիայի Լոմբարդիա մարզի Պավիա գավառում։ Բնակչության թիվը կազմում է 183 մարդ 2008 թվականի մարդահամարի տվյալների, բնակչության խտությունը կազմում է 107 մարդ/կմ²։ Զբաղեցնում է՝ 2 կմ² տարածք։ Հեռախոսի կոդ՝ 0383։ Փոստային ինդեքս՝ 27050։
Բաստիդա դե' Դոսին սահմանակից է Կասեյ Ջերոլա, Կորանա, Կորնալե, Մեցզանա Բիգլի, Սանաձարո դե Բուրգոնդի, Սիլվանո Պիետրա  մունիցիպալիտետներին։
Կոմունայի հովանավորներն են՝ Սուրբ Հովհաննես Մկրտիչը, տոնը նշվում է սեպտեմբերի առաջին կիրակի օրը, Սուրբ Մավրոսը և Սուրբ Սքոլաստիկան, տոնը նշվում է հոկտեմբերի երկրորդ կիրակի օրը։


== Ժողովրդագրություն ==
Բնակչության աճ


== Կապի տվյալներ ==
Հեռախոս՝ 0383 60242


== Արտաքին հղումներ ==
http://www.istat.it/english/ Archived 2009-12-07 at the Wayback Machine.
Վիճակագրության ազգային ինստիտուտ (իտալ.)


== Ծանոթագրություններ ==
Լևոն Հայկազունի

Լևոն Սահակի Հայկազունի (հոկտեմբերի 17 (30), 1917, Թիֆլիս, Թիֆլիսի նահանգ, Ռուսական հանրապետություն - հոկտեմբերի 14, 1957(1957-10-14), Լենինական, Հայկական ԽՍՀ, ԽՍՀՄ), կրկեսի հայ արտիստ։ Հայաստանի վաստակավոր արտիստ (1956)։ Հայկական կրկեսի կոլեկտիվի հիմնադիրներից։


== Կենսագրություն ==
Կրկեսում հանդես է եկել 1938 թվականից։ Եղել է մոտովազքի առաջին վարպետ կատարողներից (վազք ուղղաձիգ պատի վրայով)։ Երկար տարիներ Հայկազունու խաղընկերն էր Ստեփան Իսահակյանը։ Հայկազունու վերջին և լավագույն համարն էր մոտովազք՝ մեծ տարածության և բարձրության վրա ձգված ճոպանի վրայով։
Զոհվել է 1957 թ. հոկտեմբերի 14-ին, Լենինականում, ելույթի պահին։


== Ծանոթագրություններ ==
Մելեսկի

Մելեսկի (էստ․՝ Meleski), գյուղ Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղում բնակվում էր 70 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կալեքյոյ (Ամասիայի գավառ)

Անվան այլ կիրառումների համար տե՛ս՝ Կալեքյոյ (այլ կիրառումներ)Կալեքյոյ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կալլաստե (գյուղ, Մինիստե շրջան)

Անվան այլ կիրառումների համար տե՛ս՝ ԿալլաստեԿալլաստե (էստ․՝ Kallaste), գյուղ Էստոնիայի Վիրումաա նահանգի Մինիստե շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պաուլյուս Պոտտեր

Պաուլյուս Պոտտեր (հոլ.՝ Paulus Potter), նոյեմբերի 20, 1625(1625-11-20), Էնկհաուզեն, Հյուսիսային Հոլանդիա, Նիդերլանդներ - հունվարի 17, 1654(1654-01-17), Ամստերդամ, Հոլանդիա, Միացյալ պրովինցիաների հանրապետություն), հոլանդացի նկարիչ։
Սովորել է Ամստերդամում, հոր՝ Պիտեր Պոտտերի մոտ։ Ստեղծագործել է Դելֆտում (1645), Հաագայում (1649-1652), Ամստերդամում։ Ստեղծել է ժանրային բնանկարներ «Երիտասարդ ցուլը», 7164, Մաուրիցխյոյս, Հաագա, «Ագարակ», 1649, էրմիտաժ, Լենինգրադ), պատկերելով կենդանիներ, արևի ցրված լույսի էֆեկտները հաղորդելու համար լայնորեն օգտագործելով թափանցիկ ստվերներ։ Ունի նաև օֆորտներ։


== Պատկերասրահ ==

		
		
		
		


== Ծանոթագրություններ ==
Հյուսիս-Ղազախստանյան մարզ

Հյուսիս-Ղազախստանյան մարզ (ղազ.՝ Солтүстік Қазақстан облысы, ռուս.՝ Северо-Казахстанская область), մարզ Ղազախստանի Հանրապետության հյուսիսային մասում։ Վարչական կենտրոնը Պետրոպավլովսկ քաղաքն է։


== Տես նաև ==
Ղազախստանի վարչական բաժանում


== Արտաքին հղումներ ==
Պաշտոնական կայք Archived 2013-04-25 at the Wayback Machine.
1999 թվականի տվյալների մարզի մասին Archived 2007-10-17 at the Wayback Machine.
Քարտեզ
Ապլիտ

Ապլիտ (հունարեն՝ άπλοδε — հասարակ), բաց գույնի մագմատիկական ապար՝ բաղկացած դաշտային սպաթի և քվարցի տձև հատիկներից։
Կազմությունը պանիդիոմորֆ-հատիկային է։ Ապլիտ սովորաբար գրանիտների երակային տարբերակն է, կան նաև դիորիտ-ապլիտներ և սիենիտ-ապլիտներ։
Ապլիտի որոշ տեսակներ օգտագործվում են և՛ կերամիկական արտադրության մեջ, և՛ որպես թթվակայուն ապարներ։
Նեկրոբիոզ

Նեկրոբիոզ (հունարեն՝ νεκρός` մահացած և βίος` կյանք), մահվանը նախորդող փոփոխություններ բջջում, նեկրոզի փուլերից։ Ուղեկցվում է նյութափոխանակության խանգարումներով, որոնք կարող են հանգեցնել բջջի ճարպային կամ այլ կազմափոխությունների։ Վերջիններս կարող են լինել դարձելի (Տարաճում)։ Նեկրոբիոզի առավել բնորոշ նշաններն են՝ բջջակորիզի փոփոխությունները (կորիզի կնճռոտում, քայքայում և լուծում), բջջապլազմայի մածուցիկության, բջջի ներկվելու ունակության խանգարումը և ֆերմենտային համակարգերի կազմալուծումը, որը կարող է հանգեցնել ինքնալուծման։
Ուսթ (կանտոն)

Անվան այլ կիրառումների համար տե՛ս՝ Ուսթ (այլ կիրառումներ)Ուսթ (ֆր.՝ Oust), կանտոն Ֆրանսիայում։ Գտնվում է Միջին Պիրենեյան մարզի Արյեժ դեպարտամենտում։ Մտնում է Սեն Ժիրոն շրջանի կազմի մեջ։
Համայնքի INSEE կոդ՝ 0911։
Ուսթ կանտոնի մեջ հաշվվում է 8 կոմունա, որից գլխավորն է Ուսթը։


== Կանտոնի կոմունաներ ==


== Բնակչություն ==
Կանտոնի բնակչությունը 2006 թվականին կազմում էր 2 938 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Արյեժ դեպարտամենտի կոմունաների բնակչությունը INSEE կայքում
Ուսթ կանտոնի տեղադիրքը Ֆրանսիայի քարտեզի վրա(չաշխատող հղում)
Ուսունց

Ուսունց, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Իսրայել Պլյուս

Իսրայել Պլյուս (եբրայերեն՝ ערוץ ישראל פלוס‎‎, ռուս.՝ Израиль плюс, հայտնի է նաև «9-րդ ալիք» (ռուս.՝ 9-й канал) անվանումով), ռուսերեն լեզվով հեռարձակվող Իսրայելական հեռուստաալիք։ Հեռուստաալիքը հիմնվել է գործարար Լև Լևայեվի կողմից, հեռարձակումը սկսել է 2002 թ. նոյեմբերի 12-ին, երբ Լևայևի ֆինանսական խումբը շահեց ռուսերեն լեզվով հեռուստաալիք հիմնվելու մրցույթը։
Հեռուստաալիքի միջազգային տարբերակը հիմնվել է 2005 թվականին ԱՄՆ-ում (Galaxy26) և Ավստրալիայում (NSS6)։ Այս երկրներում տարածվում է «Իսրայել Պլյուս» անվանումով։ Հեռուստաալիքի հաղորդումները ընդգրկվում են նաև մեկ այլ՝ ամերիկյան ռուսալեզու RTN հեռուստաալիքի եթերացանկում։
2008 թ. սկզբին հեռարձակումը տարածվում է Ռուսաստանում, Ղազախստանում, Մոլդովայում և Բալթյան երկրներում։ 2009 թ,-ից հեռուստաալիքը հասանելի է ռուսաստանյան «Ռադուգա» (ABS1 արբանյակ) արբանյակային տիրույթում։
2009 թվականին հեռուստաալիքը մեկնարկեց տարածումը IPTV համակարգով ԱՄՆ-ի, Կանադայի և Եվրոպայի (հիմնականում Գերմանիայի) տարածքներում։
2010 թ. ապրիլին Ուկրաինայի խարհրդարանը ավելացրեց 9-րդ ալիքը Ուկրաինայի տարածքում հեռարձակում թույլատրված հեռուստաալիքների ցուցակում։


== Արտաքին հղումներ ==
http://mnenia.zahav.ru/ (ռուս.)
http://zman.com/ (ռուս.)
http://news.walla.co.il/?w=/1/1830790/ (եբրայերեն)